open-index/open-wikipedia-markdown huggingface dataset:
Päämajan reserviupseerikoulu

**Päämajan reserviupseerikoulu** myöhemmin **Sotavänrikkikoulu** oli Mannerheimin 14. maaliskuuta 1918 antaman käskyn mukaan perustettu koulu reserviupseerien kouluttamista varten. 

Koulu toimi 20. maaliskuuta – 28. huhtikuuta 1918  välisenä aikana. Koulu käynnistyi Seinäjoen yhteiskoululla, josta siirtyi Pääamajan mukana Kotiniemen kasvatuslaitokseen lähellä Vippulaa ja edelleen Mikkeliin VPK:n taloon. Ensimmäiset vänrikit valmistuivat Mikkelissä 26. huhtikuuta 1918. Tässä yhteydessä koulun nimi muutettiin Sotavänrikkikouluksi. Päämajan Reserviupseerikoulun johtajana toimi eversti Karl Emil Berg ja komppanianpäällikkönä jääkärikapteeni A. K. A. Lang sekä opettajana muun muassa jääkärivaravääpeli Juhani Toro.
 
Vaikka koulutuksen tavoitteena oli tuottaa reserviupseereita valkoiseen armeijaan, Mannerheim ylensi kurssilaiset koulun päättymispäivänä 26. huhtikuuta aktiivi-vänrikeiksi. Oppilaita Päämajan Reserviupseerikoulussa oli 118, jotka suorittivat sen hyväksytysti. Koulun seuraava kurssi aloitettiin Sotavänrikkikoulun nimellä Mikkelissä 10. Toukokuuta 1918, mutta siirrettiin kurssin kuluessa Helsinkiin. Koulun päälliköksi nimitettiin jääkärimajuri Nils Gadolin. Kurssin päätyttyä koulu lakkautettiin.

Myöhemmin kurssin suorittaneet teettivät erityisen kurssimerkin, josta tunnetaan kaksi erilaista versiota.

## Lähteet
* Donner–Svedlin–Nurmio (toim.): *Suomen vapaussota VIII*, Jyväskylä: Gommerus 1927. 
* Ignatius–Theslöf–Palmén–Grotenfelt–Nordenstreng–Soikkeli (toim.): *Suomen vapaussota vuonna 1918 IV*, Helsinki: Otava 1923.
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Dmitri Karpov

**Dmitri Vasiljevitš Karpov** (; s. 23. heinäkuuta 1981, Karaganda, Neuvostoliitto) on kazakstanilainen moniottelija, kolminkertainen arvokisamitalisti.

Karpov sijoittui 2000 Santiago de Chilen nuorten MM-kisoissa kymmenottelussa neljänneksi tuloksella 7366. Seuraavana vuonna hän voitti lajissa Itä-Aasian mestaruuden. Vuonna 2002 hän oli Aasian kisoissa kymmenottelussa toinen ja Aasian mestaruuskilpailuissa pituushypyssä kahdeksas tuloksella 770. Seuraavana vuonna hän voitti Kazakstanin sisäratojen mestaruuden seitsenottelussa ja ulkoratojen mestaruuden 200 metrin juoksussa. Pariisin MM-kisoissa hän voitti kymmenottelussa MM-pronssia tuloksella 8374. Vuonna 2004 Karpov sijoittui neljänneksi Budapestin sisäratojen MM-kisoissa seitsenottelussa tuloksella 6155 ja voitti myöhemmin samana vuonna olympiapronssia Ateenan olympialaisissa tuloksella 8725. Helsingin MM-kisoissa 2005 hän keskeytti.

Vuoden 2007 MM-kilpailuissa Osakassa Karpov otteli 8586 pisteellä pronssille. Myös sisäratojen MM-kilpailuissa 2008 Valenciassa hän sai pronssia. Pekingin olympialaisissa 2008 hän keskeytti. Berliinin MM-kisoissa 2009 ja Daegun MM-kisoissa 2011 hän sijoittui 21:nneksi.

## Muuta
Karpov on naimisissa kazakstanilaisen seitsenottelijan Irina Karpovan kanssa.

## Ennätykset
* 100 metrin juoksu: 10,69 (2006)
* 200 metrin juoksu: 21,65 (2003)
* 400 metrin juoksu: 46,81 (2004)
* 1 500 metrin juoksu: 4.32,34 (2006)
* 110 metrin aitajuoksu: 13,93 (2002)
* Korkeushyppy: 212 (2003)
* Seiväshyppy: 530 (2008)
* Pituushyppy: 805 (2002)
* Kuulantyöntö: 16,95 (2010)
* Kiekonheitto: 52,80 (2004)
* Keihäänheitto: 60,31 (2006)
* Kymmenottelu: 8725 (2004)

## Lähteet
* 

### Viitteet
Aaron Egbele

**Aaron Egbele** (s. 29. tammikuuta 1979 Benin) on nigerialainen pikajuoksija.

Egbele kilpaili Pariisin MM-kisoissa 2003, mutta karsiutui 100 metrin juoksun alkuerissä ajalla 10,43 sekä 200 metrin juoksun alkuerissä ajalla 21,24. Seuraavana vuonna hän karsiutui Budapestin sisäratojen MM-kisoissa 60 metrin juoksun välierissä ajalla 6,78. Myöhemmin samana vuonna Ateenan olympialaisissa hän oli Nigerian joukkueessa voittamassa 4 × 100 metrin viestijuoksussa olympiapronssia.

## Ennätykset
* 100 metrin juoksu: 10,11 (2004)
* 200 metrin juoksu: 20,54 (2002)

## Lähteet
Saul Weigopwa

**Saul Weigopwa** (s. 14. kesäkuuta 1984 Song, Nigeria) on nigerialainen pikajuoksija, jonka päämatka on 400 metrin juoksu.

Weigopwa kilpaili vuonna 2001 Debrecenin alle 18-vuotiaiden MM-kisoissa, joissa karsiutui 200 metrin juoksun välierissä ajalla 22,02. Seuraavana vuonna hän karsiutui Kingstonin nuorten MM-kisoissa 400 metrin alkuerissä ajalla 47,86. Ateenan olympialaisissa 2004 hän karsiutui 400 metrin henkilökohtaisessa kilpailussa välierissä ajalla 45,67, mutta oli mukana Nigerian joukkueessa voittamassa olympiapronssia 4 x 400 metrin viestijuoksussa. Melbournen Kansainyhteisön kisoissa 2006 Weigopwa karsiutui 400 metrin välierissä. Pekingin olympialaisissa 2008 hän karsiutui 400 metrin välierissä ajalla 45,02 ja Berliinin MM-kisoissa 2009 alkuerissä ajalla 46,42.

## Ennätykset
* 200 metrin juoksu: 22,02 (2001)
* 300 metrin juoksu: 33,29 (2005)
* 400 metrin juoksu: 45,00 (2004)

## Lähteet
Harold Shapero

**Harold Samuel Shapero** (29. huhtikuuta 1920 – 17. toukokuuta 2013) oli yhdysvaltalainen säveltäjä.

Shapero syntyi Massachusettsissa. Hän soitti lapsesta saakka pianoa ja perusti ystävänsä kanssa jazzyhtyeen. Hän opiskeli Nicolas Slonimskyn ja Ernst Krenekin, sitten Harvardin yliopistossa Walter Pistonin ja Paul Hindemithin johdolla. Hän oli 1940-luvulla Tanglewoodin ensimmäisiä opiskelijoita. Hänelle myönnettiin vuonna 1941 *Prix de Rome* teoksesta *Nine-Minute Overture*. Sodan vuoksi hän ei kuitenkaan päässyt Italiaan. 

Harvardista valmistuttuaan Shapero opiskeli Nadia Boulangerin johdolla. Hän tutustui myös Igor Stravinskiin. Hän meni vuonna 1945 naimisiin taidemaalari Esther Gellerin kanssa. Leonard Bernstein johti vuonna 1948 hänen *Symphony for Classical Orchestransa* kantaesityksen Bostonin sinfoniaorkesterin soittamana. Shapero sai Yhdysvalloissa välittömästi mainetta, mutta myös kritiikkiä; mm. Aaron Copland syytti häntä *[[New York Times]]in* artikkelissa omaperäisyyden puutteesta. 

Shapero opetti Brandeisin yliopistossa 37 vuotta. Hän sai vuonna 1953 Hannah-tyttären, ja 1961 hänelle myönnettiin Fulbright-stipendi. Hän vetäytyi Brandeisin yliopistosta vuonna 1988 mutta jatkoi vielä 2000-luvullakin säveltämistä sekä akustisille että elektronisille soittimille. Hän kuului Arthur Bergerin, Lukas Fossin, Irving Finen, Alexeï Haieffin ja Claudio Spiesin kanssa niin kutsuttuun Bostonin koulukuntaan.

## Lähteet
Utin linnoitus

**Utin linnoitus** on linnoitus Utissa Kymenlaaksossa. Se oli osa Venäjän keisarikunnan 1700-luvulla rakentamaa Kaakkois-Suomen linnoitusjärjestelmää.

## Taustaa
Utti liitettiin Venäjään Turun rauhassa 1743, ja alue sijaitsi merkittävien kulkureittien risteyksessä. Kustaa III:n sodassa kesäkuussa 1789 Ruotsin joukot ylittivät rajan suuntana Lappeenranta. Ruotsille voitokas Utin taistelu siirsi painopistettä Haminan suuntaan, mikä herätti Venäjän ymmärtämään alueen sotilaallisen merkityksen.

## Rakentaminen
Linnoitustöitä johtanut kenraali Aleksandr Suvorov laski rakennuskustannusten olevan 3&nbsp;995 ruplaa ja 75 kopeekkaa. Rakennustyöt aloitettiin kesällä 1791 ja päättyivät seuraavan vuoden syyskuussa. Päivittäin rakennustöihin osallistui 600 – 1133 sotilasta. Myös suomalaisia talonpoikia määrättiin linnoitustöihin. Linnoituksen varustukseen kuului 14 tykkiä ja kaksi haupitsia sekä noin 400 sotilaan pataljoona. Linnakkeeseen rakennettiin jokaiselle komppanialle oma kasarmirakennus sekä vartiotupa, huoltorakennuksia, ruutikellari, muonamakasiini, talli ja kaivo.

## Jatkokehitys
Linnoitus jäi tarpeettomaksi Suomen sodan 1808-1809 jälkeen. Vielä 1795 kenraalimajuri Jaan Peter van Suchtelenin suunnitelmissa oli laajentaa linnoitus alkuperäistä suuremmaksi siten, että alkuperäinen linnoitus olisi jäänyt epäsymmetristen bastionien ja kaponieerien sisälle. Alueella on lukuisia 1800- ja 1900-lukujen sotilastoimintaan liittyviä rakennelmia ja kaivantoja.

## Linnoitusalueen nykypäivä
Linnoituksen tutkimus- ja restaurointityöt aloitettiin inventoinnilla vuonna 1966 Tapani Ahveniston johdolla. Puolustusvoimat on korjannut päälinnoituksen muureja 1960-luvulta lähtien. Museoviraston kunnostustyöt aloitettiin 1983 ja ne kestivät vuoden. Seuraavat kunnostustyöt aloitettiin 1992 ja ne valmistuivat lopullisesti syksyllä 1996.

Linnoituksen lähellä sijaitsee Utin jääkärirykmentti sekä Utin lentoasema, joka oli Suomen ilmavoimien ensimmäinen maalentoasema.

## Julkisuudessa
Utin leirikentällä on kuvattu Rykmentin murheenkryyni elokuva.

## Lähteet
* Tietoa linnoituksesta Kymenlaakson ilmakillan sivuilla 
* Museovirasto: Utin linnoitus 
* 
## Aiheesta muualla

*
Rengasevätokko

**Rengasevätokko** (*Signigobius biocellatus*) on tokkoihin kuuluva kala. Se on sukunsa ainut laji.

## Koko ja ulkonäkö
Rengasevätokko kasvaa noin seitsemän senttiä pitkäksi. Sen yleisväri on harmaanruskean kirjava, selkäevässä on kaksi silmäkuviota.

## Alkuperä
Rengasevätokko elää luonnossa Tyynenmeren länsiosissa.

## Käyttäytyminen
Rengasevätokko kaivelee ruokaa pohjahiekan seasta. Se elää yleensä pareittain.

## Ravinto
Rengasevätokkoa on vaikea opettaa syömään korvikeruokaa: se haluaa pyydystää itse ruokansa pohjahiekan seasta. Niinpä altaassa on hyvä olla elävää kiveä, jossa erilaiset madot ja pienet katkaravut voivat lisääntyä. Tarjottavan valmisruoan on oltava lihapitoista: mielellään eläviä matoja, massiäyriäisiä, *[[Artemia]]*-äyriäisiä ja muuta pakasteruokaa.

## Lähteet

## Aiheesta muualla
*
Maillot vert

**Maillot vert** (**Vihreä paita**) on ranskaa ja tarkoittaa Ranskan ympäriajon pistekilpailua johtavan ja sen voittajan ylle etappien jälkeen ja lopussa puettavaa paitaa. Kun Keltainen paita on tunnustuksena yleiskilpailun voitosta ja sen saa vähiten aikaa ympäriajoon kuluttanut kilpailija, niin vihreä paita on parhaiten joka etapilla ympäriajon aikana ja matkalle sijoitettujen kiripisteiden kohdalla sijoittuneen kilpailijan tunnus. Näitä matkan varrelle sijoitettuja kiripisteitä on yleensä tasamaaetapeilla ja siksi yleensä vihreän paidan voittajat ovat olleet erinomaisia kirimiehiä ja näin siitä on tullut eräänlainen sprinttereiden tunnus. Nämä sprintterit yleensä ovat pääjoukon mukana lähes koko kilpailun ajan, mutta lähtevät juuri ennen maalia loppukiriin pyrkien voittamaan etapin aivan viimeisten metrien aikana.

## Historia

Vuoden 1904 Ranskan ympäriajon skandaalien jälkeen vuoden 1905 kilpailussa otettiin käyttöön pisteytysjärjestelmä joka korvasi pelkästään aikaa mitanneen kokonaiskilpailun. Uudessa pisteytysjärjestelmässä pyöräilijät saivat pisteitä etapin sijoituksen mukaan, niin että huonommin sijoittunut sai enemmän pisteitä ja kilpailun lopussa vähiten pisteitä kerännyt voitti koko kilpailun. Vuoden 1913 kilpailussa palattiin yksinkertaiseen aikaa mittaavaan kokonaiskilpailuun.

Ranskan ympäriajon 50-vuotisjuhlan kunniaksi maillot vert tuli kilpailuihin mukaan vuonna 1953 täydentämään Maillot jaunea eli keltaista paitaa, joka on kokonaiskilpailun johtajan ja koko kilpailun voittajan tunnus. Vihreä väri valittiin tunnukseksi, koska alussa paidan sponsorina toimi ruohonleikkureita valmistava yritys. Tästä huolimatta vuoden 1968 kilpailuissa paidan tunnus oli punainen väri, joka miellytti enemmän tuolloista sponsoria. Maillot vert on myös yleisempi tunnus maantienpyöräilyn pistekilpailun johtajalle sekä Ranskassa että myös muualla.

Maillot vertin olemassaolon ensimmäisinä vuosina kilpailijat saivat rankaisupisteitä, jos eivät sijoittuneet tarpeeksi kärkeen kilpailun etapeilla. Näin vähiten rankaisupisteitä kerännyt kilpailija oli pistekilpailun voittaja. Kuitenkin vuodesta 1959 lähtien järjestelmään tuli muutos ja eniten etappien aikana pisteitä kerännyt on kokonaispistekilpailun voittaja. Luonnollisesti hyvästä etappisijoituksesta kertyy suurempi pistemäärä kuin huonosta sijoituksesta.

Paidan sponsoreina ovat toimineet muun muassa Ranskan kansallinen hevospeliyhtiö PMU, sekä autonvalmistaja Skoda. Paidan valmistajina ovat toimineet esimerkiksi ranskalainen *Le Coq Sportif*, italialainen *Castelli* ja yhdysvaltalainen Nike.

## Useimmin Maillot vert’in voittaneet

## Tulokset

## Katso myös

* *[[Maillot jaune]]*, kokonaiskilpailua johtava
* *[[Maillot à pois]]*, Vuorten kuningas
* *[[Maillot blanc]]*, paras nuori kilpailija

## Lähteet
Elizabeth Bradford Holbrook

**Elizabeth Bradford Holbrook** CM, O.Ont (7. marraskuuta 1913 Hamilton, Ontario, Kanada – 23. helmikuuta 2009) oli Kanadan tunnetuimpia kuvanveistäjiä.

Holbrook opiskeli vuosina 1937–1938 Emanuel Hahnin johdolla sekä lisäksi *Ontario College of Artissa*, Lontoon Royal College of Artissa ja Cranbrook Academy of Artissa. Hän sai vuonna 1948 opetusta Carl Millesiltä.

Holbrook sai kotimaassaan useita korkeita palkintoja töistään. Hänestä tehtiin vuonna 1995 Kanadan ja vuonna 1997 Ontarion ritarikunnan jäsen. 

Hänen tunnetuimpia töitään ovat Winston Churchillin rintakuva ja  George Bernard Shaw'n patsas Ontarion Niagara-on-the-Lakessa.

## Lähteet
Tekken 4

**Tekken 4** on Namcon kehittämä ja julkaisema ''Tekken''-pelisarjaan kuuluva tappelupeli. Peli julkaistiin kolikkopelinä vuonna 2001 ja seuraavana vuonna PlayStation 2:lle. 

*Tekken 4* sisältää kuusi uutta hahmoa: Christie Monteiro, Steve Fox, Graig Marduk, Combot, Violet ja Miharu Hirano. Myös ''Tekken 3'':ssa esiintymätön Kazuya Mishima palaa tähän osaan. Yhteensä hahmoja on 24.

## Juoni
Heihachi Mishima on aloittanut neljännen The King of Iron Fist -turnauksen, jonka voittajalle hän lupaa luovuttaa oman suuryhtiönsä, Mishima Zaibatsun. Turnauksen perimmäinen syy on kuitenkin saattaa ansaan Heihachin aiemmin kuolleeksi uskottu poika Kazuya. Tietoisena isänsä juonesta Kazuya osallistuu turnaukseen joka tapauksessa. Myöhemmin Kazuya häviää Heihachille, mutta mies päästää poikansa kuitenkin katsomaan Jiniä. Kazuya jää Devilin valtaan ja herättää Jinin ja tämä saa raivokohtauksen, joka vie heidät taistelun keskelle. Jin voitti Kazuyan, mutta Heihachi ei ollut häviöstään niinkään varma. Myöhemmin kuitenkin Heihachikin hävisi.

## Tapahtumapaikat
* Airport A, B ja C
* Building A, B ja C
* Mall A, B ja C
* Shinjuku A ja B
* Beach A ja B
* Underground
* Jungle
* Parking area
* Laboratory
* Arena
* Statue A ja B
* Hon Maru

## Hahmot
### Aloitushahmot
* Kazuya Mishima
* Hwoarang
* Steve Fox (uusi hahmo)
* Yoshimitsu
* King
* Graig Marduk (uusi hahmo)
* Paul Phoenix
* Marshall Law
* Christie Monteiro (uusi hahmo)
* Ling Xiaoyu

### Erikseen hankittavat hahmot
* Jin Kazama
* Heihachi Mishima
* Eddy Gordo (toinen puku Christie Monteirolta)
* Nina Williams
* Violet (toinen puku Lee Chaolanilta) (uusi hahmo)
* Lee Chaolan
* Lei Wulong
* Kuma
* Panda (toinen puku Kumalta)
* Julia Chang
* Bryan Fury
* Combot (uusi hahmo)
* Miharu Hirano (toinen puku Ling Xiaoyulta) (uusi hahmo)

## Cameot
* Pelin lopussa Jin Kazama mainitsee äitinsä Junin Heihachille.
* Tekken Forcessa on neljä vartijaa, jotka on nimetty Red Hot Chili Peppers -yhtyeen jäsenten mukaan.

## Aiheesta muualla
*
René Benjamin

**René Benjamin** (20. maaliskuuta 1885 Pariisi – 4. lokakuuta 1948 Tours) oli ranskalainen kirjailija ja lehtimies ja hän toimi päivälehti *[[L'Action française]]n* avustajana.

Hän sai vuonna 1915 arvostetun Goncourt-palkinnon teoksestaan ”Gaspard” ja vuonna 1938 hän oli ensimmäinen Goncourt-palkinnon saanut kirjailija, joka valittiin myös palkintoraadin jäseneksi. Hän kirjoitti useita pamfletteja, joissa hän ruoski niin demokratiaa kuin liberalismiakin. Ranskan antautumisen jälkeen vuonna 1940 hän tuki aktiivisesti Vichyn hallitusta.

Kuitenkin sodanjälkeisessä selvittelyssä hän sai potkut Goncourt-akatemiasta, joka jäsenenä hän jakoi kirjallisuuspalkinnon. Syynä potkuihin oli Benjaminin osoittama petanistisympatia. Hänen teoksensa Les Sept étoiles de France on saanut inspiraationsa Vichyn hallituksen päämiehestä marsalkka Philippe Pétain’stä. René Benjaminin tuotantoon kuuluvat myös hänen kirjoittamansa elämäkerrat  Maurice Barrèsta ja Charles Maurrasta.

## Teokset
* *Le Pacha* 1910–1911
* *Gaspard* (Goncourt-palkinto) 1914 
* *La Pie borgne* 1920–1921 
* *La Prodigieuse Vie d'Honoré de Balzac* 1925 
* *Clemenceau dans la retraite* 1930 
* *Mussolini et son peuple* 1938 
* *Le Printemps tragique*  1940 :
* *La Visite angélique* 1948 
* *Le Divin Visage* 1948 :
* *Les Sept étoiles de France* 1948

## Lähteet
### Viitteet
Turun Pallokerho

**Turun Pallokerho** (lyh. **TPK**) on turkulainen jalkapallo- ja futsalseura, joka on perustettu vuonna 1935. Seuran slogan on ”Kerho kehrää!” Seuran jäsenmäärä marraskuussa 2024 oli 363.

## Joukkueet
Kaudella 2025 seuran edustusjoukkue pelaa Länsi-Suomen alueen Vitosessa. Naisten edustusjoukkue pelaa Palloliiton 8v8-sarjaa. 

Seuran futsalin edustusjoukkue pelaa Miesten Futsal Liigaa kaudella 2025–2026. Kaudella 2024-2025 joukkue sijoittui Futsal Liigassa viidenneksi. Miesten kakkosjoukkue pelaa Futsal Kakkosta. 

Seuralla on juniorijoukkueet A-pojissa, B-pojissa,  2012- ja 2013-syntyneissä sekä 2019-syntyneissä. Vuosittain perustetaan joukkueita uusille ikäryhmille. Monet seuran juniorijoukkueista pelaavat myös futsalia.

Seurassa harrastaa ja pelaa myös naisten harrastejoukkue TPK Helmet. Esikouluikäisille järjestetään viikoittain TPK Futiseskaria.

## Tapahtumat
Vuodesta 1995 lähtien seura on järjestänyt kesäisin oman junioriturnauksen Soccer Cupin. Turnaukseen osallistuu vuosittain noin 60 joukkuetta ja noin 1000 junioria.

Vuonna 2018 TPK järjesti ensimmäistä kertaa futsalturnauksen TPK Futsal Cupin, josta seura aikoo tehdä jalkapalloturnauksen kaltaisen perinteen. Vuoden 2025 turnaus järjestetään yhdessä LTUn kanssa.

TPK järjestää kesäisin myös jalkapallokouluja.

## Historia
Turun Pallokerho perustettiin vuonna 1935, Mikaelin seurakunnan nuorisotoiminnasta alkunsa saanut poikien jalkapalloharrastus itsenäistyi omaksi seuraksi. Marraskuussa 2025 TPK juhlii 90-vuotista historiaansa. Juhlavuoden kunniaksi seurassa aloittaa tyttöjalkapalloryhmä. 

TPK pelasi jalkapallon mestaruussarjassa kausina 1951 ja 1952. Seura voitti vuonna 1951 jalkapallon SM-pronssia. Vuonna 2012 TPK voitti ensimmäisen Region's Cupin. 

Futsal-liigassa TPK saavutti hopeaa vuonna 2005 sekä pronssia 2006, 2008 ja 2010.

## Entisiä pelaajia
*Jermu Gustafsson
*Ville Harittu
*Jukka Lehtovaara
*Prince Otoo
*Severi Paajanen
*Jani Virtanen
*Mika Ääritalo

## Lähteet

## Aiheesta muualla
* Virallinen sivusto
* Facebook
* Instagram
Osvaldo Hernández

**Osvaldo Hernández** (s. 11. heinäkuuta 1970 Camagüey, Kuuba) on kuubalainen lentopalloilija, joka edustaa kaudella 2007–2008 Italian A1-liigassa pelaavaa Roma Volleytä.

A1-liigassa Hernández on pelannut vuodesta 1998 lähtien. 2004–2005 Hernández kuitenkin pelasi kauden eksoottisessa lentopallomaassa Qatarissa. Samalla kaudella maassa pelasi myös toinen kuubalainen, tosin myöhemmin Italian kansalaisuuden saanut Angel Dennis, joka pelaa Roma Volleyn arkkivihollisessa Cimone Modenassa. Italiassa Rooman lisäksi Hernández on pelannut muun muassa Perugia Volleyssa. Hernández siirtyi 2006 Roma Volleyhin juuri Perugiasta, jota hän oli edustanut kaksi edellistä kautta.

Roma Volleyssä Hernández voitti kaudella 2007 Italian A1-liigan pronssia. Hän on kerran urallaan päässyt juhlimaan A1-liigan voittoa 2000 vuonna Roman paidassa. Samalla kaudella hän voitti Roman väreissä myös arvostetun CEV Cupin, jonka hän oli voittanut myös edellisenä vuonna 1999.

Hernandez kuului Kuuban joukkueeseen Barcelonan kesäolympialaisissa 1992, Atlantan kesäolympialaisissa 1996 ja Sydneyn kesäolympialaisissa 2000.

## Saavutukset

* Italian A1-liigan pronssia 2007
* Italian A1-liigan voitto 2000
* Kaksi CEV Cupin voittoa 1999 ja 2000

## Joukkueet

* **2007–2008** Roma Volley
* **2006–2007** Roma Volley
* **2005–2006** RPA Caffè Maxim Perugia
* **2004–2005** RPA-LuigiBacchi.it Perugia
* **2004–2005** Rayyan (Qatar)    
* **2003–2004** Coprasystel Ventaglio
* **2002–2003** Bossini Gabeca Montichiari
* **2001–2002** Roma Volley
* **1999–2000** Piaggio Roma
* **1998–1999** Iveco Palermo

## Lähteet

## Aiheesta muualla
* Osvaldo Hernández Roma Volleyn sivustolla  

pituus:198
Viiriraputokko

**Viiriraputokko** (*Stonogobiops nematodes*) on tokkoihin kuuluva kala.

## Koko ja ulkonäkö
Viiriraputokko jää noin neljä senttiä pitkäksi. Sen vartalo on vinosti ruskeavalkoraitainen, ja selkäevän etummainen ruoto nousee viirinä ylös. Naama on keltainen ja evissä sinisen sävyä.

## Alkuperä
Viiriraputokko elää luonnossa Indonesiassa ja Filippiineillä.

## Käyttäytyminen
Viiriraputokko kaivautuu hiekkaan. Se voi elää samassa kolossa pistooliravun (*Alpheus randalli*) kanssa. Samassa altaassa voi pitää pariskuntaa, mutta ei kahta urosta eikä muita hiekkaan kaivautuvia tokkolajeja.

## Ravinto
Viiriraputokko syö lihapitoista ruokaa.

## Lähteet

## Aiheesta muualla
*
Duchennen lihasdystrofia

**Duchennen lihasdystrofia** (Duchennen dystrofinopatia; DMD) on X-kromosomaalisesti peittyvästi periytyvä lihasrappeuma. Tauti johtuu dystrofiiniproteiinin puutteesta lihassolun kalvolta. Siihen sairastuu arviolta peräti yksi n. 3&nbsp;300 pojasta, joten se on lasten yleisin lihasrappeumatauti. 

Duchennen lihasdystrofia on invalidisoiva, parantumaton sairaus, joka johtaa etenevään lihasheikkouteen ja liikuntavammaisuuteen. Yleensä pyörätuoli on tarpeen jo ennen murrosikää.

Duchennen lihasdystrofia johtaa useimmiten (erään tutkimuksen mukaan 95&nbsp;%:ssa tapauksista) sydänvikaan. Sairauteen liittyy eniten lihaksissa, sydämessä ja aivoissa esiintyvän dystrofiiniproteiinin puutetta. Sairauden oireita ovat niin ikään skolioosi ja hapensaannin vaikeuteen johtava keuhkojen heikkous. Joskus lihasdystrofian yhteydessä esiintyy lievää kehitysvammaisuutta. 

Beckerin lihasdystrofia muistuttaa Duchennea, mutta se puhkeaa myöhemmin, eikä eteneminen ole niin rajua.

## Lähteet

## Aiheesta muualla

* Duchennen lihasdystrofia (KV- tietopankki)
* Lihastautiliitto.fi: Duchennen lihasdystrofia
* Kyoto Encyclopedia of Genes and Genomes (KEGG): Duchenne muscular dystrophy 
* Muscular Dystrophy Association (MDA): Duchenne Muscular Dystrophy (DMD) 
* Johns Hopkins Medicine: Duchenne muscular dystrophy
Giacomo Giretto

**Giacomo Giretto** (5. tammikuuta 1973) on italialainen lentopalloilija. Hän pelaa kaudella 2009–2010 M. Roma Volleyn joukkueessa Italian toiseksi korkeimmalla sarjatasolla. 

206 senttimetriä pitkä *Colser Parman* kasvatti Giretto debytoi Italian pääsajassa vuonna 1990 Parman joukkueessa. Kauden 2005–2006 hän pelasi A2-liigassa, sillä hänellä oli voimassa oleva sopimus keväällä 2005 A1-liigasta pudonneen Prisma Taranton kanssa. Keväällä 2006 Taranto nousi heti takaisin A1-liigaan, mutta Giretto ei jatkanut enää seurassa vaan siirtyi Roomaan. Roma Volleyssa hän voitti kaudella 2006–2007 A1-liigan pronssia.

Italian miesten lentopallomaajoukkueessa Giretto pelasi 83 A-maaottelua ja voitti muun muassa kahdesti maailmanliigan. Hän on lopettanut maajoukkueuransa.

## Joukkueet
*1990-1996 Pallavolo Parma 	
*1996-1998 Cuneo VBC 	
*1998-1999 Sisley Treviso 	
*1999-2000 4Torri Ferrara  	
*2000-2002 Taranto Volley  	
*2002-2003 Perugia Volley  	
*2003-2004 Gioia del Colle  	
*2004-2005 AS Cannes  	
*2005-2006 Taranto Volley  	
*2006- M. Roma Volley
Kölnin koulusurmat

**Kölnin verilöyly** oli 11. kesäkuuta 1964 Kölnissä tapahtunut joukkomurha, jossa Walter Seifert tunkeutui Volkhovenin katoliseen kansakouluun ja tappoi kaikkiaan kymmenen ihmistä. Lopulta hän otti myrkkyannoksen, joka johti hänen kuolemaansa samana päivänä sairaalassa.

Seifertillä oli aseinaan omatekoinen keihäs ja liekinheitin. Hän oli syrjäytynyt vuosia sitten vaimonsa kuoltua synnytyksessä. Hän kärsi pahenevasta tuberkuloosista ja puhjenneesta skitsofreniasta. Joukkomurhan motiivi ei ole koskaan täysin selvinnyt.

## Uhrit

* *Opettajat*
** Gertrud Bollenrath (62)
** Ursula Kuhr (24)
* *Oppilaat*
** Dorothea Binner
** Renate Fühlen
** Ingeborg Hahn
** Ruth Hoffmann
** Klara Kröger
** Stephan Lischka
** Karin Reinhold
** Rosel Röhrig

## Lähteet
Korsi

**Korsi** on heinäkasvien varsi. Korsi on vanhemmiten puutuva ja esimerkiksi bambuilla puumainen. Korressa on  nivelten kohdalla paisunut solmu, ja niiden väli on useimmiten ontto. Korren pituuskasvu tapahtuu solmujen yläpuolelta välikasvusolukosta. Myös solmut voivat kasvaa alasivultaan ja kohottaa lakoutuneen korren pystyyn. Heinäkasvien lehdet lähtevät solmusta kortta ympäröivänä tuppena.

## Lähteet
*
Andrea Semenzato

**Andrea Semenzato** (12. elokuuta 1981) on italialainen lentopalloilija, joka edustaa kaudella 2009–2010 italialaista, A1-liigassa pelaavaa Gabeca Montichiarin joukkuetta. 

Semenzato on 208-senttinen keskitorjuja, joka pelaa myös Italian A-maajoukkueessa. Hän pelasi ensimmäisen maaottelunsa vuonna 2002.

## Joukkueet
*2000-2001 Sisley Treviso 	
*2001-2006 Blu Volley Verona 	
*2006-2008 M. Roma Volley 	
*2008-2009 Blu Volley Verona

## Saavutukset
* CEV Cupin voitto 2008

## Lähteet
Mamoru Takuma

**Mamoru Takuma** () (23. marraskuuta 1963 – 14. syyskuuta 2004) oli japanilainen rikollinen.

Takuma syntyi Hyōgon prefektuurissa. Hän jätti koulunsa kesken ja tuli erotetuksi myös Japanin ilmavoimista oltuaan seksuaalisessa kanssakäymisessä alaikäisen kanssa. Vuonna 1984 hän oli useita kertoja pidätettynä raiskauksista ja vastaavista rikoksista. 

Muutettuaan Ikedaan, Osakan prefektuuriin, Takuma löysi töitä bussinkuljettajana. Hän oli työtovereidensa mukaan hiljainen ja melko huomaamaton mies, hieman syrjään vetäytyvä. Vuonna 1998 hän pahoinpiteli asiakkaansa tämän parfyymin epämiellyttäväksi kokemansa tuoksun vuoksi. Hänet erotettiin, mutta hän löysi uuden työn Itamin peruskoulun huoltomiehenä. Saman vuoden lokakuussa hänet pidätettiin epäiltynä entisen vaimonsa pahoinpitelystä. 

3. maaliskuuta 1999 Takuma sekoitti opettajainhuoneessa teehen omia lääkkeitään ja aiheutti neljän ihmisen sairastumisen. Hänet pidätettiin ja lähetettiin psykiatriseen sairaalaan, jossa hänelle annettiin diagnoosiksi skitsofrenia. Jo kuukauden kuluttua hänet kuitenkin todettiin "kykeneväksi pitämään huolta itsestään" ja kirjoitettiin ulos. Hän sai syyskuussa 2000 paikan taksikuskina, mutta joutui jälleen kerran erotetuksi 16. lokakuuta pahoinpideltyään hotellipojan Osakassa. 

Marraskuussa 1999 Takuma pidätettiin epäiltynä murrosta. Syytteistä luovuttiin. 23. toukokuuta 2001 hänet otettiin uudelleen sairaalaan, mutta hänet kirjoitettiin ulos seuraavana päivänä.

## Osakan verilöyly
Takuma murhasi 8 ja haavoitti 15 ihmistä "Osakan verilöylyssä" Ikedan peruskoulussa 8. kesäkuuta 2001. Hän teki joukkomurhan päivänä, jona hotellipojan pahoinpitelyjuttu oli määrä käsitellä oikeudessa. Pidätettäessä Takuma oli sekavassa tilassa; hän väitti mm. lähteneensä rautatieasemalle ja puukottaneensa 100 ihmistä. Ennen tapausta Takuma oli ottanut 10-kertaisen yliannostuksen psyykenlääkkeitään. Aseenaan koulussa Takumalla oli keittiöveitsi. 

Takuma yritti useaan otteeseen itsemurhaa. Hänet todettiin 28. elokuuta 2003 syylliseksi useisiin murhiin ja tuomittiin kuolemaan. Hänet hirtettiin 14. syyskuuta 2004. Kaikki Takuman kuolonuhrit olivat olleet lapsia, enimmäkseen 7–8-vuotiaita. Haavoittuneisiin kuului 13 muuta oppilasta ja kaksi opettajaa. 

### Kuolonuhrit
* Yuki Hongo (本郷優希)
* Mayuko Isaka (猪阪真宥子)
* Yuka Kiso (木曽友香)
* Ayano Moriwaki (森脇綾乃)
* Maki Sakai (酒井麻希)
* Takahiro Totsuka (戸塚健大)
* Hana Tsukamoto (塚本花菜)
* Rena Yamashita (山下玲奈)
Hämyraitatokko

**Hämyraitatokko** (*Valenciennea wardii*) on tokkoihin kuuluva kala.

## Koko ja ulkonäkö
Hämyraitatokko  kasvaa noin 13&nbsp;cm pitkäksi. Sen vartalossa on ruskeansävyisiä pystyraitoja, selkäevässä on tumma silmätäplä. Silmän alla kulkee neonsininen raita.

## Alkuperä
Hämyraitatokkoja elää luonnossa Punaisellamerellä, Intian valtamerellä, Thaimaan ympäristössä ja Japanin seudulla. Eri alueilla on kehittynyt erilaisia värimuunnoksia.

## Käyttäytyminen
Hämyraitatokkoja pidetään meriakvaariossa, jossa on korallihiekkapohja; tokot kaivelevat hiekan joukosta ruokaa itselleen. Kalat eivät näyki koralleja, joten ne käyvät myös riutta-akvaarioon. Joskus hiekan pöllyttäminen aiheuttaa ongelmia koralleille. Jotkut yksilöt ovat aggressiivisia lajitovereitaan kohtaan.

## Vesiolot ja ravinto
Hämyraitatokot syövät hiekasta itse kaivamiensa ötököiden lisäksi jonkun verran lihaisaa pakasteruokaa. Ruokinta on joskus ongelmallista, ja kala voi nääntyä nälkään.

## Lähteet

## Aiheesta muualla
*
Puuvarsi

**Puuvarsi** on kasvin monivuotinen maanpäällinen varsi, puilla **runko**. Puuvartiset kasvit ovat kasvumuotonsa puolesta tavallisesti puita, pensaita, varpuja tai liaaneja.

## Rakenne
Havupuilla ja monilla puuvartisilla kaksisirkkaiskasveilla on yhtenäinen johtosolukkolieriö, jossa on jälsi keskellä. Jällestä muodostuu puukerrosta sisäsivulle ja nilaa ulkosivulle. Nilassa on muun muassa siiviläputkia, joiden kautta yhteyttämistuotteet kulkevat lehdistä muualle kasviin. Paksuuskasvun seurauksena suurin osa puuvartisen kasvin varresta on jällen kasvattamaa puuta. Puuosan pääaineksena ovat pystysuunnassa kulkevat pitkät elottomat johtosolut. Näitä ovat esimerkiksi putkilot ja putkisolut. Niiden suurimmaksi osaksi selluloosasta ja ligniinistä muodostuneet soluseinät ovat paksuuntuneet ja puutuneet. Havupuilla on lisäksi eläviä soluja pihkatiehyissä. Johtosolukkojen lisäksi puuosassa on rakennetta lujittavia tukisolukkoja. Lehtipuiden puuosan rakenne on vaihtelevampi kuin havupuilla. Niillä on putkiloiden ja putkisolujen lisäksi puusyitä ja eläviä tylppysolujonoja.

## Katso myös
* Luettelo puuvartisista kasveista
* Ruohovarsi
* Puuaines
Tormato

**Tormato** on brittiläisen progressiivisen Yes-yhtyeen yhdeksäs studioalbumi. Albumi julkaistiin syyskuussa 1978. Se oli sillä erää viimeinen levy Rick Wakemanille, joka palasi yhtyeeseen 13 vuoden jälkeen vuonna 1991. Samoin levy oli viimeinen myös Jon Andersonille, joka palasi yhtyeeseen vuonna 1983, kun se aloitti uudelleen muutaman vuoden tauon jälkeen.

Yhdysvaltalainen Shadow Gallery -yhtye on tehnyt Yes-tribuuttialbumille *Tales from Yesterday: Yes Tribute* (1995) power metal -sovituksen ”Release Release” -kappaleesta.

## Albumin taustaa
Yesin edellisen Going for the One- albumin kiertueen päätyttyä 1977 lopulla yhtyeellä oli 1978 Elokuuhun asti aikaa sekä säveltää että äänittää uusi albumi. Jon Anderson ehdotti äänityspaikaksi
Sveitsiä, jossa Going for the One oli äänitetty. Väittelyiden jälkeen paikaksi tuli Englanti. Yhtye tuotti albumin itse apunaan äänittäjät Geoff Young ja Nigel Luby. Valmiita sävellyksiä oli vähän ja sävellyksiin tulleet erilaiset vaikutteet eivät ehtineet muodostua yhtenäiseksi kokonaisuudeksi. Yhtyeen kanssa aiemmin työskennellyt Eddie Offord oli mukana mutta poistui jo alkuvaiheessa. Tämä korosti edelleen ulkopuolisen näkemyksen puutetta, mikä korosti materiaalin epäyhtenäisyyttaä.. Tuottajana toimiminen nosti myös jännitteitä yhtyeen sisällä.
Itse äänitysten aikana Steve Howella ja Rick Wakemanilla oli vaikeuksia löytää yhteensopivia sointivärejä käyttämilleen instrumenteille.  
Taustanauhat tehtiin Advision - studiossa ja päälleäänitykset RAK studiossa.

## Jäsenten näkemyksiä albumista
Kukaan Yesin tuonaikaisesta kokoonpanosta ei ole pitänyt albumia onnistuneena kokonaisuutena.
Chris Squire on todennut, että albumi on kokoonkeitetty erilaisista ideoista ja että on vaikea nähdä, mikä on toimivaa ja mikä ei ole, vaikka sillä on joitain hyviä hetkiä.
Lisäksi hän katsoi, että Rick Wakeman ja Steve Howe ovat erittäin paljon esillä.

Howe mielipide heijastaa tätä ja hän toteaa sekä hän että Rick Wakeman pitivät liian kiirettä soittaen musiikin tukkoon ja että kaiken kaikkiaan soittoa oli liikaa ja lisäksi alituotettuna.Toisaalta hän korostaa koko yhtyeen jäsenten vastuuta tuotantoprosessista.

## Kappaleet
#A. Future Times (Jon Anderson / Chris Squire / Steve Howe / Rick Wakeman / Alan White) B. Rejoice (Jon Anderson) – 6:46
#Don’t Kill the Whale (Jon Anderson / Chris Squire) – 3:56
#Madrigal (Jon Anderson / Rick Wakeman) – 2:25
#Release, Release (Jon Anderson / Alan White / Chris Squire) – 5:44
#Arriving UFO (Jon Anderson / Steve Howe / Rick Wakeman) – 6:07
#Circus of Heaven (Jon Anderson) – 4:31
#Onward (Chris Squire) – 4:05        
#On the Silent Wings of Freedom (Jon Anderson / Chris Squire) – 7:47

## Jäsenet
* Jon Anderson − laulu, lyömäsoittimet
* Chris Squire − basso, piano (”Don’t Kill the Whale” -kappaleessa), bassopedaalit, laulu
* Steve Howe − sähkö- ja akustinen kitara, laulu
* Rick Wakeman − koskettimet
* Alan White − rummut, lyömäsoittimet, laulut

## Lähteet
Martin Buchan

**Martin McLean Buchan** (s. 6. maaliskuuta 1949 Aberdeen, Skotlanti) on skotlantilainen jalkapalloilija, pelipaikaltaan puolustaja. Hän edusti Manchester Unitedia vuosien 1972 ja 1983 välillä ja toimi myös kapteenina 1970-luvulla kuuden kauden ajan. 

Buchan hankittiin ManU:un vuonna 1972 Aberdeen FC:stä 120 000 punnalla, joka oli seuran silloinen ennätyssiirtosumma Unitedissa Buchan debytoi 4. maaliskuuta 1972 ottelussa Tottenhamia vastaan. Hän auttoi joukkueen FA Cupin voittoon vuonna 1977. Hän jätti seuran vuonna 1983 loukkaantumisten takia. Yhteensä hän pelasi Unitedissa 456 ottelua tehden 4 maalia. 

Manchester Unitedista lähdön jälkeen hän pelasi vielä Oldhamissa, kunnes ryhtyi Burnleyn manageriksi vuonna 1985.

Skotlannin maajoukkuetta Buchan edusti 34 kertaa. Hän teki maajoukkuedebyyttinsä vuonna 1971 ottelussa Portugalia vastaan. Viimeisen maaottelunsa hän pelasi vuonna 1978 samaa maata vastaan. Hän edusti maataan vuosien 1974 ja 1978 MM-kisoissa. Buchan toimi myös kaksi kertaa maajoukkueen kapteenina.

## Lähteet
Arakhosia

**Arakhosia** oli antiikin kreikkalainen nimi Persian valtakunnan maakunnalle, joka sijaitsi nykyisen Afganistanin, Pakistanin ja Intian alueella. Kandahar oli alueen suurin kaupunki, jonka Aleksanteri Suuri perusti nimellä Arakhosian Aleksandria. Hindukuš-vuoristo erotti Arakhosian Baktriasta. Arakhosian eteläpuolella sijaitsi Gedrosia ja lännessä Drangiana. Idässä alue rajoittui Indukseen. 

Osa Arakhosiasta kuului Meedian valtakuntaan ja Persian Kyyros II Suuri liitti loputkin alueesta valtakuntaansa. Alue oli osa Kreikkalais-baktrialaista kuningaskuntaa, Maurya-valtakunta ja Parthian valtakuntaa.

## Lähteet
Markus Larsson

**Markus Larsson** (s. 9. tammikuuta 1979 Kil) on ruotsalainen alppihiihtäjä.

Larsson saavutti nuorten MM-kilpailuissa Schladmingissa 1997 pronssia suurpujottelussa ja supersuurpujottelussa. Salt Lake Cityn olympialaisissa 2002 hän oli pujottelussa seitsemäs. St. Moritzin MM-kilpailuissa 2003 hän sijoittui alppiyhdistetyssä kuudenneksi ja pujottelussa kymmenenneksi. Bormion MM-kilpailuissa 2005 hän oli pujottelussa neljäs. Torinon olympialaisissa 2006 hän sijoittui alppiyhdistetyssä 11:nneksi.

Larsson voitti hopeaa vuoden 2007 alppihiihdon maailmanmestaruuskilpailujen joukkuekilpailussa. Vancouverin olympialaisissa 2010 hän sijoittui superalppiyhdistetyssä 16:nneksi ja Sotšin olympialaisissa 2014 pujottelussa seitsemänneksi. Vailin / Beaver Creekin MM-kilpailuissa 2015 hän sai joukkuekilpailussa pronssia ja oli pujottelussa seitsemäs.

Larsson on voittanut kaksi alppihiihdon maailmancupin osakilpailua: pujottelukilpailut Åressa maaliskuussa 2006 ja Alta Badiassa joulukuussa 2006. Lisäksi hän on ollut kerran toinen ja kerran kolmas. Hän sijoittui pujottelun maailmancupin kokonaispisteissä neljänneksi kaudella 2006–2007.

## Lähteet
Alasäiniö

**Alasäiniö** (vuodesta 1948 ) on kylä entisessä Viipurin maalaiskunnassa Neuvostoliitolle luovutetulla alueella. Nykyisin kylän alue kuuluu Viipurin piiriin. Alasäiniö oli pieni kylä ja se käsitti Säiniönjoen ja Viipurin kaupungin välisen alueen maalaiskunnan eteläosassa ja ulottui kylän keskustan kohdalla myös Säiniönjoen eteläpuolelle. Alasäiniön naapurikyliä maalaiskunnan puolella olivat Tirhiä, Uskila ja Hämäläinen.

Vuonna 1937 Alasäiniöllä oli 83 asukasta. Tärkeä elinkeino oli maa- ja metsätalous. Vuonna Alasäiniöllä oli 142 ha peltoa ja 167 ha metsää. Alasäiniön kylä kuului Uskilan kansakoulupiiriin, jonka koulu sijaitsi viereisessä Uskilan kylässä. 

Alasäiniö oli yksi niistä Viipurin maalaiskunnan kaakkoisosan kylistä, joista ehdotettiin muodostettavaksi Nurmela -nimistä seurakuntaa 1920-luvun alussa. Seurakuntaa ei kuitenkaan muodostettu.

Talvisodan aikana Alasäiniön väestö evakuoitiin Keski-Suomeen. Sodan loppuvaiheessa taistelut ulottuivat Alasäiniölle asti. Moskovan rauhassa Alasäiniö muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944.

## Lähteet
Jasmin Stavros

**Jasmin Stavros** (1. marraskuuta 1954 Split – 3. toukokuuta 2023 Zagreb) oli kroatialainen poplaulaja. Hänen tunnetuimpiin lauluihinsa kuuluu "Dao bi sto Amerika", jota innoittivat hänen Yhdysvalloissa viettämänsä ajat. Hän palasi Kroatiaan hieman ennen maan itsenäistymistä. Hän oli entisen Jugoslavian tunnetuimpia rumpaleita.

## Diskografia
* *Priče iz kafane* (1987)
* *Evo mene opet* (1988)
* *Ljubio sam anđela* (1989)
* *Prijatelji* (1991)
* *E moj čovječe* (1993)
* *Dijamanti* (1995)
* *Zrak, zemlja zrak* (1997)
* *Evo puta mog* (1998)
* *Jutrima* (2000)
* *Vučja vremena* (2002)
* *Krećem ponovo* (2004)

## Lähteet

## Aiheesta muualla
* Viralliset sivut ,
Diskomyrkkyluikero

**Diskomyrkkyluikero** (*Meiacanthus smithi*) on  luikeroihin kuuluva kala. Meriakvaariossa se viihtyy elävän kiven joukossa.

## Koko ja ulkonäkö
Diskomyrkkyluikero kasvaa noin 8&nbsp; senttimetriä pitkäksi. Se on vaalean sinivihreän sävyinen. Selkäevän tyvessä kulkee musta raita, joka jatkuu ohuempana silmän poikki leukaan.

## Alkuperä
Diskomyrkkyluikero elää luonnossa Sri Lankan ympäristössä ja Jaavanmeren länsiosassa.

## Käyttäytyminen
Diskomyrkkyluikero käyttää hampaitaan puolustautumiseen. Se piileksii elävän kiven joukossa ja etsiskelee pieniä äyriäisiä. Kalan purema on lievästi myrkyllinen ja voi aiheuttaa allergisen reaktion.

## Ravinto
Diskomyrkkyluikero syö lihapitoista ruokaa.

## Lähteet
Winchester (täsmennyssivu)

**Winchester** voi tarkoittaa ainakin seuraavia asioita:

## Sukunimi
** Brad Winchester (s. 1981), yhdysvaltalainen jääkiekkoilija
** Jesse Winchester (s. 1983), kanadalainen jääkiekkoilija
** Jesse Winchester (1944–2014), yhdysvaltalainen muusikko
** Philip Winchester (s. 1981), yhdysvaltalainen näyttelijä
** Rundell Winchester (s. 1993), trinidadtobagolainen jalkapalloilija
** Shahdon Winchester (1992–2019), trinidadtobagolainen jalkapalloilija
; Kuvitteellisia henkilöitä
** Dean Winchester ja Sam Winchester, päähenkilöt televisiosarjassa *[[Supernatural]]*

## Paikkoja
* Winchester, kaupunki Britanniassa
* Winchesterin linna Britanniassa
* Winchester, kaupunki Yhdysvalloissa Kentuckyssa
* Winchester, kaupunki Yhdysvalloissa Massachusettsissa
* Winchester, kaupunki Yhdysvalloissa Virginiassa
* Winchester House, erikoisesta suunnittelustaan tunnettu yksityistalo Kaliforniassa Yhdysvalloissa

## Muuta
* Winchester, kivääri
* Winchester ’73 – kohtalon ase, yhdysvaltalainen lännenelokuva vuodelta 1950
* 747 Winchester, asteroidi
* Winchester, IBM:n ensimmäisen kiintolevy-projektin koodinimi

;Britannian kuninkaallinen laivasto
* HMS Winchester (1693), 60-tykkinen neljännen luokan alus
* HMS Winchester (1698), 40-tykkinen neljännen luokan alus
* HMS Winchester (1744), 50-tykkinen neljännen luokan alus
* HMS Winchester (1763), 8-tykkinen kutteri
* HMS Winchester (1822), Java-luokan 52-tykkinen neljännen luokan alus
* HMS Winchester (L55), W-luokan hävittäjä.
Ford RS200

**Ford RS200** on keskimoottorilla varustettu nelivetoinen urheilu- ja ralliauto, jota Ford tuotti vuosina 1984–1986. Ford valmisti B-ryhmän ralliauton rallin MM-sarjaan osallistumiseen sekä lisäksi sääntöjen mukaan tarvittavat 200 kappaletta tiekäyttöön suunnattua homologaatiomallia.

## Historia

Ford lopetti ensimmäisen B-ryhmään suunnitellun mallinsa, takavetoisen ja etumoottorisen Escort 1700T:n kehittämisen ja alkoi vuonna 1983 suunnitella uutta B-ryhmän vaatimusten mukaista ja nopeaan kehitykseen ja uuteen kilpailutilanteeseen soveltuvaa nelivetoista ja keskimoottorilla varustettua (sekä turboahdettua) ralliautoa, alun perin koodinimeltään B200. Prototyyppi oli valmis noin vuoden kuluttua ja tuolloin malli nimettiin virallisesti nimellä RS200 Auto osallistui ensimmäiseen MM-ralliinsa (Ruotsi) vuonna 1986 ja oli MM-osakilpailuun osallistuessaan laskentatavasta riippuen kolmas tai neljäs B-ryhmäläinen joka kokonaisuudessaan hyödynsi B-ryhmän vapaat ja sallivat säännöt niin kevyiden ja eksoottisten korimateriaalien, korirakenteen kuin myös moottorin sijainnin, turboahtamisen ja nelivetotekniikan yhdistäen (muut olivat Peugeot 205 T16 sekä Peugeot 205 T16 EVO2 ja Lancia Delta S4). RS200-mallia on kutsuttu parhaiten rakennetuksi B-ryhmän autoksi. Esittelyn jälkeen moni piti autoa muotoilultaan hieman rumana, mutta ajan saatossa mielipiteet muuttuivat ja nykyään autoa pidetään muotoilultaan kauniina ja B-ryhmäläisten ajattomimpana mallina.

RS200:n turboahtimella varustettu keskimoottori kehittää yli 400 hevosvoiman tehon, jonka hyödyn käyttää nelivetojärjestelmä. Lisäksi RS200 painaa noin 1000 kilogrammaa ja kori on muotoiltu virtaviivaiseksi. Auto tuli kuitenkin mukaan ralleihin liian myöhään, kun B-ryhmä eli viimeistä kauttaan 1986. RS200 ehti kuitenkin osoittaa potentiaalinsa kyseisellä kaudella tapahtuneessa MM-debyytissään Ruotsin rallissa 1986, jossa Kalle Grundel ajoi kolmanneksi. Seuraavassa MM-rallissa Portugalissa tapahtui kauden ensimmäinen ihmishenkiä vaatinut onnettomuus rallin MM-sarjassa kun yksityiskuljettaja Joaquim Santosin ajama Ford RS200 suistui tieltä osuen katsojiin, joista neljä kuoli ja useita loukkaantui. Onnettomuuden jälkeen Ford muiden tehdastallien mukana vetäytyi kilpailusta. Ford osallistui Portugalin osakilpailun tapahtumien jälkeen enää kahteen MM-ralliin (Kreikan Akropolis ja Ison-Britannian RAC), joissa se käytti RS200:n evoluutioversiota. Autossa oli yli 600 hevosvoiman 2,1-litrainen moottori, mutta menestystä tällä kalustolla ei tullut vaikka Kreikassa Blomqvist ja Grundel ehtivät molemmat vuorollaan johtaa rallia ennen  keskeyttämisiä 

Fordilla oli kehitteillä S-ryhmän ralliauto (RS200S), mutta luokka kiellettiin B-ryhmän mukana. 

B-ryhmän kieltämisen jälkeen RS200 oli edelleen mukana rallicrosseissa ja Pikes Peak -kilpailuissa yksityisten kilpailutallien kalustona.

## Lähteet

## Aiheesta muualla

* Ford RS200 sivusto
Eye of the Beholder (videopeli)

**Eye of the Beholder** on Westwood Studiosin kehittämä roolipeli. Pelin on julkaissut vuonna  Strategic Simulations Inc. Peli on Dungeons & Dragons -maailmaan perustuva *[[Dungeon Master]]* -vaikutteinen luolastoroolipeli. Dungeon Masterin tapaan pelissä ohjataan neljän hahmon joukkoa, ja pelitapahtumat on kuvattu kolmiulotteisesti hahmojen perspektiivistä. Joukon voi laajentaa enintään kuuteen jäseneen hyväksymällä jäseniksi tarjoutuvia hahmoja tai herättämällä henkiin kuolleiden luita.

Peli julkaistiin MS-DOS:lle ja Amigalle sekä myöhemmin Super Nintendolle. Peliin on julkaistu kaksi jatko-osaa *[[Eye of the Beholder II: The Legend of Darkmoon]]* vuonna 1991 ja *[[Eye of the Beholder III: Assault on Myth Drannor]]* vuonna 1993. Peli on vuonna 2002 julkaistu myös Game Boy Advancelle.

## Vastaanotto
Computer + Video Games -lehti antoi pelin Amiga-versiolle arvosanan 95&nbsp;% ja DOS-versiolle 96&nbsp;%.

Mikrobitin Niko Nirvi antoi pelin MS-DOS-versiolle 94 pistettä sadasta.

## Lähteet

## Aiheesta muualla
* 
*
John Marshall

**John Marshall** voi tarkoittaa ainakin seuraavia henkilöitä:

*John Marshal (1105–1165), englantilainen aatelinen
*John Marshall (k. 1496), walesilainen Llandaffin piispa
*John Marshall (1755–1835), yhdysvaltalainen poliitikko ja Yhdysvaltain korkeimman oikeuden puheenjohtaja
*John Marshall (1765–1845), brittiläinen teollisuusmies ja parlamentaarikko
*John Marshall (1876–1958), brittiläinen arkeologi
*John Marshall (1748–1819), brittiläinen merikapteeni ja tutkimusmatkailija
*Jack Marshall, oik. John Ross Marshall (1912–1988), uusiseelantilainen poliitikko
*John Marshall (s. 1955), yhdysvaltalainen sarjakuvantekijä
*John Stanley Marshall (s. 1941), brittiläinen jazz-rumpali
*John Marshall (1932–2005), brittiläinen antropologi ja dokumentaristi
*John Marshall (1930–1957), australialainen uimari
*John Marshall (s. 1962), yhdysvaltalainen kitaristi, Metal Church -yhtyeen entinen jäsen
*John Leslie Marshall (s. 1940), brittiläinen poliitikko ja europarlamentaarikko
*John D. Marshall (k. 2008), yhdysvaltalainen amerikkalaisen jalkapallon valmentaja
*John Marshall (s. 1941), yhdysvaltalainen lyömäsoittaja
*John Marshall (s. 1942), yhdysvaltalainen kilpapurjehtija ja olympiamitalisti
Salt-N-Pepa

**Salt-N-Pepa** on yhdysvaltalainen hip hop -trio. Jäsenet ovat syntyneet Queensissa, New Yorkissa. Yhtye aloitti toimintansa 1980-luvulla, ja sen levytyksiä on kansainvälisesti myyty kaikkiaan yli 10 miljoonaa kappaletta. Vuonna 1995 Salt-N-Pepa sai Grammy-palkinnon.

## Jäsenet
* Cheryl James (”Salt”)
* Sandra Denton (”Pepa”)
* DJ Spinderella

## Albumit
* *Hot, Cool & Vicious* (1986)
* *A Salt With a Deadly Pepa* (1988)
* *Blacks’ Magic* (1990)
* *Very Necessary* (1993)
* *Brand New* (1997)

## Aiheesta muualla
* Viralliset sivut
Saumamyrkkyluikero

**Saumamyrkkyluikero** (*Meiacanthus atrodorsalis*) on luikeroihin kuuluva kala. Sen purema on myrkyllinen.

## Koko ja ulkonäkö
Saumamyrkkyluikero kasvaa noin 11&nbsp;cm pitkäksi. Se on edestä sinivihreä, selästä pyrstöön keltainen. Pyrstö on keltainen ja haarukanmuotoinen. Silmän alapuolella kulkee vino musta juova jonka reunat ovat neonsiniset.

## Alkuperä
Saumamyrkkyluikero elää luonnossa Tyynenmeren länsiosissa.

## Käyttäytyminen
Saumamyrkkyluikero on niin aggressiivinen, että sitä on pidettävä joko yksitellen tai pariskuntana. Se voi purra sormeen, jos joku työntää kätensä akvaarioon. Kalan purema on myrkyllinen ja voi aiheuttaa allergisen reaktion.

## Ravinto
Saumamyrkkyluikero syö lihapitoista ruokaa.

## Lähteet
Hot for Teacher

**Hot for Teacher** on hard rock -yhtye Van Halenin single, joka julkaistiin vuonna 1984. Se julkaistiin myös yhtyeen menestysalbumilla *[[1984 (albumi)|1984]]*. Kappale on mukana myös Van Halenin kokoelmalevyllä *[[The Best of Both Worlds (Van Halenin albumi)|The Best of Both Worlds]]*. Kappale ylsi sijalle 56 *Billboard Hot 100* listalla samalla kun Van Halenin toinen tunnetumpi single ”Jump” jyräsi listan ykkösenä peräti viisi viikkoa.

Kappaleesta tehtiin musiikkivideo, jossa yhtyeen jäsenet ovat koulussa. Kappale on myös mukana *[[Guitar Hero: Van Halen]]* -pelissä

## Kokoonpano
* David Lee Roth – laulu
* Eddie Van Halen – kitara
* Michael Anthony – basso
* Alex Van Halen – rummut
Seepramyrkkyluikero

**Seepramyrkkyluikero** (*Meiacanthus grammistes*) on luikeroihin kuuluva kala. Sen purema on myrkyllinen.

## Koko ja ulkonäkö
Seepramyrkkyluikero kasvaa noin 11&nbsp;cm pitkäksi. Se on vaakasuoraan musta-keltaraitainen.

## Alkuperä
Seepramyrkkyluikero elää luonnossa Korallimerellä ja Indopasifisella merialueella.

## Käyttäytyminen
Seepramyrkkyluikero on aggressiivinen samannäköisiä kaloja kohtaan ja voi purra niitä myrkkyhampaillaan. Se tarvitsee piilopaikkoja. Kalan purema on myrkyllinen ja voi aiheuttaa allergisen reaktion.

## Ravinto
Seepramyrkkyluikero syö lihapitoista ruokaa: massiäyriäisiä, artemiaa ja kuivaruokia.

## Lähteet

## Aiheesta muualla
*
Decemberunderground

__NOTOC__
**Decemberunderground** on AFI:n seitsemäs studioalbumi, joka julkaistiin 29. toukokuuta 2006.

Albumin myötä AFI voitti MTV Music Awardsissa vuonna 2006 parhaan rocktulokkaan palkinnon.

## Kappaleet
# Prelude 12/21 – 1:34
# Kill Caustic – 2:39
# Miss Murder – 3:26
# Summer Shudder – 3:06
# The Interview – 4:16
# Love Like Winter – 2:45
# Affliction – 5:28
# The Missing Frame – 4:40
# Kiss and Control – 4:18
# The Killing Lights – 4:04
# 37mm – 3:55
# Endlessly, She Said – 4:28

## Tuotanto
* Jerry Finn – tuottaja, miksaaja
* Joe McGrath – äänittäjä
* Chris Lord-Alge – miksaaja (Conway-studiot & Resonate Music)
* Ten Jensen – masteroija (Sterling Sound, New York)
* Seth Waldmann, Jason Gossman, Kevin Mills, Eric Weaver, Dimitar Krnjaic, ja Keith Armstrong – avustavat äänittäjät
* Morning Breath Inc. – kansikuva, design
* Alan Forbes – kuvittaja
* James Minchin – kuvaaja
* Mike Fasano – rumputeknikko
* Jade Puget, Hunter Burgan, Ronan Harris, ja Dave McCracken – musiikkiohjelmointi, kosketinsoittimet
* Luke Wood – A&R

## Arvostelut
* AllMusic: 
* Soundi: 

## Lähteet